**Kaňa sivá** (*Circus cyaneus*) je dravý vták z čeľade jastrabovité (*Accipitridae*). Obýva holarktídu. Na celom území Slovenska sa objavuje počas migrácie, zimovanie bolo potvrdené v 47,80 % mapovacích kvadrátov. Podľa Medzinárodnej únie na ochranu prírody a prírodných zdrojov kaňa sivá patrí medzi najmenej ohrozené druhy, trend celkovej populácie nie je ľahké určiť, pretože nie je jednoznačný vplyv zmien krajiny na jeho stavy, pravdepodobne je klesajúci, populácia v Európe klesá a predpokladaná strata je odhadovaná na 30% za obdobie troch generácií (od roku 2000 do 2024). Tento proces je zistený aj v Rusku, kde žije 70% európskej populácie.

Opis
----

Je menšia ako kaňa močiarna (dĺžka tela 45 – 55 cm, rozpätie krídel 97 – 118 cm), líši sa celkovo svetlejším vzhľadom a dlhšími a širšími krídlami zakončenými hrotom so 4 letkami. Samice sú prevažne hnedé, s jasne bielou kostrčou, svetlou, hnedo pruhovanou spodinou a variabilne veľkým žltkastým polom na vrchnej strane krídla. Menší samci sú šedomodrí s čiernymi koncami krídel, tmavým okrajom na ich spodnej strane a bielou kostrčou a spodinou tela. Mladé vtáky sú veľmi podobné samiciam, od ktorých sa líšia hnedou, menej pruhovanou spodinou tela a väčším žltohnedým polom na vrchnej strane krídel. Podobne ako sovy má aj kaňa sivá závoj okolo očí.

Mladý vták

Rozšírenie
----------

Hniezdny areál zahŕňa značnú časť palearktickej oblasti od Írska a severozápadného Španielska východne až po Kamčatku. Je čiastočne sťahovavý, zimuje v strednej a južnej Európe, severne Afrike, na Blízkom a Strednom východe a v južnej Ázii.

Výskyt a stav na Slovensku
--------------------------

Odhadovaný počet zimujúcich jedincov 3 000 - 5 500. Na Slovensku nehniezdi, v Česku hniezdi niekoľko desiatok párov. V zozname vzácnych ornitologických pozorovaní podliehajúcich hláseniu Faunistickej komisii nie sú záznamy, ktoré by naznačovali hniezdenie 
 V zozname vzácnych a zriedkavých druhov vtákov databázového systému Birding Slovakia je takisto stále vedený ako bežný transmigrant a bežne zimujúci 

Ekosozologický status v roku 1995 *Im* - nezaradený migrant, resp. nehniezdič. V roku 1998 žiadny. Európsky ochranársky status *SPEC3* - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia *V* - zraniteľný druh.

Biotop
------

Hniezdi v otvorenej krajine (tajgách, v močiaroch a okolo plytkých jazier s hustou vegetáciou, na vresoviskách, podmáčaných lúkách, poliach, lesných pasekách alebo v porastoch mladých ihličnanov).

Potrava a lov
-------------

Rovnako ako väčšina kaní sleduje korisť – malé cicavce a vtáky – počas pomalého letu nízko nad terénom. Hneď ako zahliadne, rýchlo sa znesie na zem a uchopí ju do pazúrov.

Hniezdenie
----------

Väčšina párov je monogamných, u samcov sa však objavuje aj polygamia. Hniezdo je na zemi, skryté medzi nižšou hustou vegetáciou. V jednej znáške býva (2)4 – 6 vajec veľkých 42,0 x 34,1 mm. Inkubačná doba trvá 29 – 31 dní, na vajciach sedí samotná samica. Mláďatá sú operené po 29 – 42 dňoch.

Ochrana
-------

Je zákonom chránená, spoločenská hodnota je 2300 € (Vyhláška MŽP č. 24/2003 Z.z. v znení č. 492/2006 Z. z. 638/2007 Z. z. 579/2008 Z. z. 173/2011 Z. z. 158/2014 Z. z. účinnosť od 01.01.2015).

Galéria
-------

* VajceVajce
* Na hniezde s mláďatamiNa hniezde s mláďatami
* Kompozitná fotografia – pomôcka na ľahšie spoznanie druhuKompozitná fotografia – pomôcka na ľahšie spoznanie druhu

Referencie
----------

1. 1 2  IUCN Red list 2020.2. Prístup 22. októbra 2020.
2. ↑  KOVALIK, Peter, et al. *Slovenské mená vtákov sveta* [online]. Bratislava: SOS/BirdLife Slovensko, 2010, rev. 2016-10-23, [cit. 2016-11-03]. Dostupné online.
3. 1 2 3  DANKO, Štefan; DAROLOVÁ, Alžbeta; KRIŠTÍN, Anton, et al. *Rozšírenie vtákov na Slovensku*. Bratislava : Veda, 2002. Autor druhu Štefan Danko. ISBN 80-224-0714-3. Kapitola Kaňa sivá, s. 180 - 182.
4. 1 2 3 4  SVENSON, L. a kol. *Collins Bird Guide (2nd edition)*. London : [s.n.], 2010. ISBN 9780007267262.
5. 1 2 3 4  DUNGEL, Jan; HUDEC, Karel. *Atlas ptáků České a Slovenské republiky*. Praha : Academia, 2001. ISBN 9788020009272.
6. ↑  GLUTZ V. BLOTZHEIM, U. N.; BAUER, K. M.; BEZZEL, E.. *Handbuch der Vögel Mitteleuropas. Bd. 4. 2. Aufl.*. Wiesbaden : AULA-Verlag, 1989. ISBN 3-89104-460-7.
7. ↑   *Ochrana dravcov na Slovensku* [online]. [Cit. 2014-09-19]. Dostupné online.
8. ↑   *Zoznam vzácnych ornitologických pozorovaní podliehajúcich hláseniu Faunistickej komisii, databázový systém Aves-Symfony* [online]. Bratislava: SOS/BirdLife Slovensko, [cit. 2016-11-03]. Dostupné online. [nefunkčný odkaz]
9. ↑   *Zoznam pozorovaní vzácnych a zriedkavých druhov vtákov, databázový systém Birding Slovakia* [online]. [Cit. 2016-11-03]. Dostupné online.
10. 1 2  LIMAS, Brian. *Circus cyaneus* [online]. Animal Diversity Web. Dostupné online.
11. ↑   *Northern harrier (Circus cyaneus)* [online]. ARKive, [cit. 2011-09-30]. Dostupné online. Archivované 2013-07-26 z originálu.
12. ↑   *Vyhláška Ministerstva životného prostredia Slovenskej republiky č. 24/2003 Z. z. ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisov (č. 492/2006 Z. z. 638/2007 Z. z. 579/2008 Z. z. 173/2011 Z. z. 158/2014 Z. z.) s účinnosťou od 01.01.2015* [online]. epi.sk, [cit. 2020-02-18]. Dostupné online.

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Kaňa sivá**
* Spolupracuj na Wikidruhoch Wikidruhy ponúkajú informácie na tému **Kaňa sivá**

Externé odkazy
--------------

* Hlas kane sivej na xeno-canto zoznam nahrávok bez mapy (rýchlejšie) alebo zoznam nahrávok s mapou. (po anglicky)
* Videá, fotografie a nahrávky zvukov o *Circus cyaneus* na stránke eBird - Cornell Lab of Ornithology - Macaulay Library a podrobné informácie o *Circus cyaneus* na stránke Birds of the World - Cornell Lab of Ornithology (v roku 2020 došlo k spojeniu s obsahom HBW online aj IBC, kompletný obsah je prístupný po registrácii)

Zdroj
-----

*Tento článok je čiastočný alebo úplný preklad článku Moták pilich na českej Wikipédii.*